- Hindi News
- National
- खिलाड़ियों के पास मेडिकल सर्टिफिकेट नहीं, अधिकारियों ने दांत गिने, किया बाहर
खिलाड़ियों के पास मेडिकल सर्टिफिकेट नहीं, अधिकारियों ने दांत गिने, किया बाहर
खेल विभाग की मेजबानी में बुधवार से शुरू हुए राज्य स्तरीय ग्रामीण खेल प्रतियोगिता में बड़ा फर्जीवाड़ा देखने को मिला। हॉकी और हैंडबॉल में शामिल होने आईं 22 जिलों की टीमों में से किसी के पास मेडिकल सर्टिफिकेट नहीं था। अंडर-16 अायु वर्ग की इस प्रतियोगिता में अधिकारियों ने मैदान पर ही खिलाड़ियों के दांत देखे और इस अाधार पर उन्हें बाहर किया गया। लेकिन टीमों को खेलने से नहीं रोका गया।
राष्ट्रीय स्पर्धा में मेडिकल सर्टिफिकेट की अनिवार्यता, फिर भी चिंता नहीं
केंद्र सरकार की इस योजना के तहत हर राज्य की टीम राष्ट्रीय स्पर्धा में शामिल होती है। टूर्नामेंट के दौरान खिलाड़ियों के एजुकेशनल सर्टिफिकेट की उम्र को नहीं माना जाता है। हर खिलाड़ी का मेडिकल कराया जाता है औ यदि इसमें खिलाड़ी की उम्र 16 वर्ष से अधिक पाई जाती है तो उसे टूर्नामेंट से बाहर कर दिया जाता है। लेकिन राज्य स्तरीय स्पर्धा में विभाग की ओर से किसी जिले को बाहर नहीं किया गया बल्कि खिलाड़ियों को ही बाहर कर स्पर्धा में खत्म करने की तैयारी हो रही है। इतना ही नहीं फॉर्म में दिए गए निर्देश के बाद भी कई जिलों की टीमों ने खिलाड़ियों के स्कूल के सर्टिफिकेट तक नहीं लाए।
दुर्ग और बिलासपुर सेमीफाइनल में
हॉकी बालिका वर्ग में दुर्ग ने जशपुर को 2-0 से हराकर सेमीफाइनल में जगह बनाई। बिलासपुर भी अंतिम चार में पहुंच गया है। गुरुवार को क्वार्टर फाइनल में राजनांदगांव का मुकाबला रायगढ़ से और बालोद का मैच कोरबा से होगा। बालक वर्ग में जशपुर, बिलासपुर, बलौदाबाजार, राजनांदगांव, कोंडागांव, कोरबा, जांजगीर चांपा और जशपुर की टीमें क्वार्टर फाइनल में पहुंच गई हैं। हाॅकी में बालक वर्ग में 18 जबकि बालिका वर्ग में 17 जिलों की टीमें शामिल हो रही हैं। वहीं हैंडबॉल में बालक वर्ग की 22 और बालिका वर्ग 21 टीमें उतरीं।
50 से अधिक जूनियर खिलाड़ियों काे नुकसान
प्रतियोगिता में अधिक उम्र के खिलाड़ियों को उतारकर टीमें अपने जिले के प्रदर्शन में इजाफा करना चाहती हैं। लेकिन इसके चलते जूनियर खिलाड़ियों का हक मारा जाता है। टूर्नामेंट के दौरान 50 से अधिक खिलाड़ी अधिक उम्र के पाए गए।
अधिक उम्र के कारण बाहर हुआ खिलाड़ी।
संचालनालय को पत्र लिखकर मांगी जाएगी सफाई
रायपुर जिला के प्रभारी व सहायक संचालक राजेंद्र डेकाटे ने कहा कि जिलों को इस संबंध में निर्देश दिए गए थे लेकिन फिर भी किसी की ओर से सर्टिफिकेट नहीं भेजा गया। राष्ट्रीय स्पर्धा से पहले चयनित खिलाड़ियों का मेडिकल कराया जाएगा और अधिक उम्र के खिलाड़ियों को बाहर किया जाएगा। उन्होंने कहा कि खिलाड़ियों के उम्र जांचने की जिम्मेदारी जिला खेल अधिकारियों पर थी। इस संबंध में खेल संचालनालय को पत्र लिखकर उनसे सफाई मांगने को कहा जाएगा।
28 दांत वाले सही खिलाड़ी
मैदान पर बड़ी उम्र के खिलाड़ियों को बाहर करने के लिए खेल अधिकारियों ने खिलाड़ियों के दांत गिने। जिन खिलाड़ियों के दांत 28 से अधिक थे उन्हें बाहर कर दिया गया बाकी को खेलने को मौका मिला। कई खिलाड़ियों को तो मैदान पर उतरने ही नहीं दिया गया क्योंकि उनकी उम्र 16 वर्ष से अधिक दिखाई दे रही थी।
सरदार वल्लभ भाई पटेल अंतरराष्ट्रीय हॉकी स्टेडियम में खिलाड़ियों के दांत की जांच करते अधिकारी।
tgl_Latn sot_Latn hin_Deva hin_Deva hin_Deva hin_Deva hin_Deva mai_Deva awa_Deva mag_Deva hin_Deva hin_Deva hin_Deva hin_Deva hin_Deva hin_Deva hin_Deva